Sylvia Bahireira Tumwekwase

Sylvia Bahireira Tumwekwase, amanyiddwa nga Omushaho, Munnayuganda, munnabyabufuzi, omubaka mu Paalamenti era nnansi omutendeke. Ye omubaka wa Paalamenti omukyala owa Disitulikiti y'e Kamwenge mu Paalamenti ya Uganda ey'ekkuminemu . Era yali mmemba ku kakiiko ka Paalamenti akavunaanyizibwa ku by'obulamu mu Uganda okuva mu 2021 okutuuka mu 2022 n'akakiiko akakakasa Gavumenti aka Government Assurances Committee. https://bills.parliament.ug/attachments/HEA3-22-Report%20on%20the%20Public%20Health%20(Amendment)%20Bill,%202021.pdf https://www.parliament.go.ug/sites/default/files/MEMBERSHIP%20OF%20THE%20HEALTH%20COMMITTEE%20%282021-2022%29.pdf https://visiblepolls.org/ug/2021-general-election/candidates/bahireira-tumwekwase-sylvia-10350/

 Obuto bwe n'emisomo gye 
Bahireira yazaalibwa mu Disitulikiti y'e Kamwenge mu Buggwanjuba bwa Uganda mu Bukama bwa Tooro .

Bahireira yatikkirwa diguli mu by'obujjanjabi eya Bachelors of Science in Nursing okuva mu Clarke International University (CIU) mu 2012. https://flashugnews.com/bahireira-tumwekwase-sylvia-biography-family-education-career-and-achievements/  Yatikkirwa diguli ey'okubiri mu by'obujjanjabi okuva mu Uganda Martrys University Nkozi.http://koha.ciu.ac.ug/cgi-bin/koha/opac-search.pl?q=ccl=pl%3A%22Kampala%3A%22%20and%20%28%28%20%28allrecords%2CAlwaysMatches%3D%27%27%29%20and%20%28not-onloan-count%2Cst-numeric%20%3E%3D%201%29%20and%20%28lost%2Cst-numeric%3D0%29%20%29%29&offset=340&sort_by=relevance&count=20 

 Emirimu gye n'obumanyirivu 
Bahireira yaliko omukungu omukulu mu by'obujjanjabi n'abazaalisa mu ddwaaliro e Rukungyu mu Disitulikiti y'e Kamwenge . Yaweerezaako ng'akulira ebyobulamu mu Disitulikiti y’e Kamwenge. Oluvannyuma Bahireira yalekulira emirimu gya gavumenti n'ayingira ekitongole kya Bubirigi ekya Belgian developing agency nga bw'akola okutuukiriza ebigendererwa bye mu byobufuzi. Mu 2020, yavuganya ng’omukwasi wa bendera y'ekibiina kya National Resistance Movement (NRM) kyokka n’awangulwa Azairwe Dorothy Kabaraitsya. 

Mu 2021, Bahireira yesimbawo ku kifo ky'omubaka omukyala mu Paalamenti akiikirira Disitulikiti y’e Kamwenge ng’avuganya ku bwa nnamunigina mwe yafunira obululu 38,309 era nga yawangula Azairwe Dorothy Kabaraitsya gwe yali avuganya naye nga yafuna obululu 36,601. https://bills.parliament.ug/attachments/HEA3-22-Report%20on%20the%20Public%20Health%20(Amendment)%20Bill,%202021.pdf https://visiblepolls.org/ug/2021-general-election/candidates/bahireira-tumwekwase-sylvia-10350/

Bahireira yaweereza ku kakiiko akavunaanyizibwa ku by’obulamu mu Paalamenti ya Uganda mu 2021 okutuuka mu 2022. https://bills.parliament.ug/attachments/HEA3-22-Report%20on%20the%20Public%20Health%20(Amendment)%20Bill,%202021.pdf Era ne ku kakiiko akavunaanyizibwa ku kukakasa Gavumenti n’okussa mu nkola mu Paalamenti ya Uganda.

 Soma ne bino 

 Susan Nakawuki
 Lillian Bagala
 Akumu Catherine Mavenjina

 Ebijuliziddwa